|  |  |  |  |  |
| --- | --- | --- | --- | --- |
| Visualisering  V2 | | | |  |
| **Emne:** | HTML | **Opgave:** | Animationer |
| **Læringsmål:** | * Jeg kan anvende keyframes til animationer | | |
|  | * Jeg kan aflæse krav fra en video | | |
|  | * Jeg kan selv søge informationer online | | |

*I denne opgave skal du lave animationer ved at anvende keyframes. Du kan se, hvordan dine animationer skal ende med at se ud ved at kigge på de tilhørende videoer.*

**Opgave 1**

1. Opret en kasse, som er 100px x 100px, rød og har en margen på alle fire sider, som er 1rem
2. Flyt kassen rundt i fire forskellige positioner:
   1. øverst til venstre
   2. midt på skærmen øverst
   3. midt på skærmen (centreret på begge led)
   4. midt på skærmen yderst til venstre
3. Kassen skal skifte farve hver gang den skifter position, så den har følgende fire farver i de fire positioner:
   1. Rød
   2. Gul
   3. Blå
   4. Grøn
4. Kassen skal køre frem og tilbage to gange (frem - tilbage - frem - tilbage)
5. Animationen skal vare 4 sekunder
6. Kassen skal være rød inden animationen starter og rød, når animationen er slut

*I videoen til opgave 1, ser det ud som om kassen flytter sig meget hurtigt til 2. position, når den starter forfra 2. gang. Det skal i ikke tage jer af, hvis jeres ikke gør.*

**Opgave 2**

1. I opgave to anvendes den samme firkant på 100px x 100px med rød baggrund, som er ”gjort rund” *(citat - Tobias 2024)*
2. Bolden er flyttet udenfor skærmen med left: -150%
3. Få bolden til at flytte sig uendeligt henover skærmen fra venstre mod højre
4. Animationen skal vare i 6 sekunder

**Opgave 3**

1. Hjulet i opgave tre er baseret på samme grundfigur som de to opgaver ovenfor
2. Hjulet er hvidt med en darkslategray border på 5 pixel
3. Egerne har samme farve og bredde - deres længde skal passe med hjulets størrelse
4. Få hjulet og egerne til at rulle over skærmen i et sekund et uendeligt antal gange

**Opgave 4**

1. Se videoen og løs opgaven ud fra det, du kan se på videoen
2. Vær obs på at den første gang ser anderledes ud, når de enkelte dele af cirklen kommer på skærmen første gang (dette kan du ikke se på videoen), så hvis dit også ser anderledes ud første gang, er det helt normalt
3. Til min løsning af opgaven har jeg anvende clip-path, som vi skal lære senere på ugen. Hvis du vil bruge samme måde til at lave cirkeludsnittene, må du gerne vente med at lave denne opgave, til du har lært om clip-path
4. Du må meget gerne lave loaderen pænere eller mere spændende med andre former/farver/animationer