|  |  |  |  |  |
| --- | --- | --- | --- | --- |
| Visualisering  V2 | | | |  |
| **Emne:** | CSS og JavaScript | **Opgave:** | Events |
| **Formål:** | * Jeg kan anvende JavaScript events | | |
| * Jeg kan manipulere CSS klasser med JavaScript | | |
|  | | |

**Opgaver**

Herunder finder du nogle opgaver, der har til formål at teste din viden om JavaScript og CSS klasser. Du skal placere alle opgaverne i en ny HTML-fil, som du kalder **click-events.html**

## Opgave 1

I denne opgave skal du oprette et click-event, der udskriver ordene "Hello world" i konsollen, når der klikkes på en knap.

## Opgave 2

I denne opgave skal du tilføje et click-event til alle elementer i en liste. Når der klikkes på et vilkårligt listepunkt, skal der åbnes en alert-vindue, der skal vise indholdet af det listepunkt, der blev klikket på.

## Opgave 3

I denne opgave skal du oprette et <div> element, der måler 300x300px og har baggrundsfarven blå. Du skal desuden oprette en knap og tilføje et click-event, der får farven på elementet til at skifte fra blå til gul.

### Opgave 4

I denne opgave skal du oprette 4 knapper, der repræsenterer en farve: Red, green, blue, yellow. Hver knap skal have tilføjet et event, der gør, at <body> elementet skifter farve, hver gang der klikkes på en knap.

### Opgave 5

I denne opgave skal du oprette et <div> element, der måler 300 x 500px og har baggrundsfarven orange. Elementet skal som udgangspunkt være skjult, men når der klikkes på en knap, skal elementet vises. Hvis elementet allerede er vist, skal det skjules, når der klikkes.