JavaScript | Tutorial

# JavaScript og HTML-formularer



*Opgaverne skal laves på den side i dit portfolio, som hedder JavaScript og HTML-formularer*

## Opgave 1

I denne opgave skal du oprette en HTML-formular med JavaScript, der udskriver indholdet på skærmen, når formularen submittes.

1. Opret en HTML-formular og tilføj to felter, som skal navngives ​**firstname​** og ​**lastname**
2. Tilføj desuden en knap til at ​**submitte​** formularen

## Opgave 2

I denne opgave skal du oprette en HTML-formular med JavaScript, der kan lægge to tal sammen og udskrive resultatet i en alert-boks.

1. I din fil js-forms.html opretter du nu en ny formular, som du giver et nyt id, så du kan genkende den fra de andre formularer, som skal oprettes
2. Opret en HTML-formular og tilføj to felter, som skal navngives ​**number1​** og ​**number2** 3. Tilføj desuden en knap til at ​**submitte​** formularen

## Opgave 3

Opret en formular, hvor brugeren kan indtaste et beløb i et formularfelt. Når beløbet submittes skal formularen først udregne momsen (25%) af det indtastede beløb. Herefter skal funktionen beregne en rabat på 10% af det indtastede beløb.

Til sidst skal funktionen lægge momsen til og trække rabatten fra det indtastede beløb og udskrive det i et formular-felt.

1. I din fil js-forms.html opretter du nu en ny formular, som du giver et nyt id, så du kan genkende den fra de andre formularer, som skal oprettes
2. Opret en HTML-formular og tilføj et felt, som skal navngives ​**price** (det bruges til at indtaste det beløb, der skal beregnes ud fra). Tilføj et felt mere, som du kalder **result** (det bruges til at vise det resultat, som udregningen er beskrevet til øverst i opgaven)
3. Tilføj desuden en knap til at ​**submitte​** formularen

## Opgave 4

Opret en formular, hvor brugeren kan indtaste en mail-adresse. Du skal nu kontrollere på, om mailadressen er gyldig ved at se, om den opfylder følgende krav:

1. Indeholder et @ tegn (tip: brug [string.search](https://www.tutorialspoint.com/javascript/string_search.htm) funktionen)
2. Indeholder et punktum
3. Indeholder mindst to karakterer før @-tegnet (tip: brug [string.split](https://www.tutorialspoint.com/javascript/string_split.htm) funktionen til at opdele din streng. String.split placerer din opdelte streng i et array, hvor første del af strengen får index 0, anden del får index 1 osv.
4. Hvis mail-adressen fejler på nogle af de tests, du laver undervejs, skal du udskrive en popup box, hvor der står ”Indtast venligst en gyldig email adresse”.
5. Hvis mail-adressen består alle de tests, du laver på den, skal du udskrive en popup box, hvor der står ”Du har indtastet en gyldig email adresse”.