|  |  |  |  |  |
| --- | --- | --- | --- | --- |
| Visualisering  V2 | | | |  |
| **Emne:** | JavaScript | **Opgave:** | Off-canvas menu |
| **Formål:** | * Jeg kan anvende JavaScript eventlistener | | |
| * Jeg kan anvende CSS transform | | |
| * Jeg kan anvende CSS transition | | |

**Opgave: Off-canvas JavaScript hamburgermenu**

I denne opgave skal du fremstille en menu, som er en vandret menubjælke, når viewporten er over 800px, og som er en off-canvas hamburger-menu, der slider ind fra højre, når viewporten er under 800px.

At menuen er off-canvas betyder, at den som udgangspunkt befinder sig udenfor din viewport, men som slider lodret ned fra toppen eller vandret ind fra en af siderne i din viewport, når den bliver åbnet (som du kender det fra de fleste mobil-menuer).

Du skal bruge den vedlagte HTML-kode (som du finder i en zip-fil i dine materialer), og du må ændre den lige så meget, du har brug for.

1. Krav til desktop menu:
   1. Din desktop menu skal være vandret (brug flexbox) og menupunkterne skal være centreret
   2. Baggrundsfarven på din menu skal være hsl(0, 0%, 10%) (meget mørk grå)
   3. Skriftfarven på dine menupunkter skal være hvid (både på desktop og mobil)
   4. Skriftstørrelsen på dine menupunkter skal være 1,6rem (både på desktop og mobil)
   5. Baggrundsfarven på resten af din side skal være hsl(0, 0%, 50%) (både på desktop og mobil)
2. Krav til mobil menu:
   1. Din mobil menu skal fylde hele bredden og højden på din viewport, når den bliver vist
   2. Baggrundsfarven på din mobil menu skal være hsla(0, 0%, 20%, 0,6)
   3. Din mobil menu skal have en padding på 2rem i top og bund og på 4 rem i højre og venstre side
   4. Når man holder musen henover ikonet (uanset om det er en hamburger eller et kryds), skal ens mus blive til en klik-finger (som du kender det fra, når du normalt holder musen over et link)
   5. Selve din menu skal slide ind fra højre
   6. Din transform på selve menuen skal være animeret
3. Du skal vha JavaScript ændre klasserne på dine elementer, så din menu bliver åbnet og lukket og ikonet skiftes ud
4. Du skal designe din løsning mobile first
5. Sørg for at overholde principperne om DRY (Don’t Repeat Yourself) i din CSS og JavaScript kode