|  |  |  |  |  |
| --- | --- | --- | --- | --- |
| Visualisering  V2 | | | |  |
| **Emne:** | JavaScript | **Opgave:** | Image carousel |
| **Formål:** | * Jeg kan anvende JavaScript til at lave en image carousel | | |
| * Jeg kan anvende CSS til at animere billedovergange | | |
| * Jeg kan anvende funktioner i JavaScript | | |

**Opgave: Image carousel**

I denne opgave skal du lave en billedkarrusel, som fader det nuværende billede ud og skifter til det næste billede ved at fade ind, når der er gået 3 sekunder.

I materialerne ligger den en zip-fil med tre BMW billeder i. Disse tre billeder skal du bruge til opgaven.

Du får ikke ret meget hjælp til denne opgave, men skal lave opgaven baseret på det, du allerede har lært om JavaScript og CSS transitions.

Udover de tre billeder i karrusellen, skal du også lave tre ”prikker” i bunden af billedet, så man kan se, hvilket billede der bliver vist lige nu.

Både din billedkarrusel og prikkerne skal fremtidssikres, så der kan tilføjes flere billeder, uden at der skal ændres i JavaScript koden (test evt. dette ved selv at tilføje et fjerde billede til din karrusel).

Det eneste tip du får er, at du kan bruge metoden setTimeout til at kalde en funktion med en forsinkelse, så du kan kalde din karrusel funktion igen med et antal millisekunders forsinkelse og på den måde opnå det automatiske skift mellem billeder. Syntax: setTimeout(slideshowSlider, 3000);

*(hvor slideshowSlider er navnet på den funktion, der skal kaldes hvert 3. sekund).*

Skærmbilleder fra løsningen:







**Ekstraopgaver:**

Hvis du bliver færdig med denne opgave, kan du arbejde videre med følgende ekstraopgaver:

I begge sider af billederne, skal du placere en pil til venstre og højre, så man også manuelt kan bladre mellem billeder (og dermed deaktivere det automatiske skift)

På samme måde skal man også kunne klikke på prikkerne nederst og manuelt skifte til det billede, man gerne vil se (her skal det automatiske skift mellem billeder dog ikke deaktiveres. Sørg derudover for, at brugerne får feedback på, at de holder musen over noget, de kan klikke på ved at lave en :hover farve på prikkerne).

Få billederne til at slide ind fra venstre og slide ud igen mod højre, når der skal skiftes billede.