|  |
| --- |
|  |
| Eksamensopgave |
| Visualisering 2 - web construction |

|  |  |
| --- | --- |
| Formalia: |  |
| Afdeling | AspIT Sønderjylland |
| Underviser | Hanne Lund |
| Censor | Torben Colding |
| Forløb | Modulperiode 1, efterår 2023 |
| Opgaven udleveres | Onsdag, d. 13. sept. 2023 kl. 08:45 |
| Opgaven afleveres | Torsdag d. 14. sept. 2023 kl. 15:00 |
| Der arbejdes følgende dage i tidsrummet 08:45 – 15:00 | Onsdag, d. 13. sept. 2023 og  Torsdag d. 14. sept. 2023 |

Indholdsfortegnelse

[1 Webside til Frugt og Fastfood 3](#_Toc102333910)

[1.1 Indledning 3](#_Toc102333911)

[1.2 Praktiske informationer 3](#_Toc102333912)

[1.3 Kravspecifikation 4](#_Toc102333913)

[1.3.1 Overordnede krav 4](#_Toc102333914)

[1.3.2 Krav til design 5](#_Toc102333915)

[1.3.3 Krav til funktionalitet 6](#_Toc102333916)

[1.4 Søgemaskineoptimering 8](#_Toc102333917)

[2 Produkt til aflevering 9](#_Toc102333918)

[3 Regler i eksamenslokalet 9](#_Toc102333919)

[4 Bedømmelseskriterier og evaluering 10](#_Toc102333920)

[4.1 Eksamen 10](#_Toc102333921)

[4.2 Karakterskala 11](#_Toc102333922)

# Webside til Frugt og Fastfood

## Indledning

Virksomheden Frugt & Fastfood er en lille virksomhed, som har en fysisk butik i Aarhus, hvor de sælger både frisk frugt og sunde fastfood-retter, som er baseret på masser af økologiske grøntsager. Virksomheden ønsker at udvide kendskabet til konceptet og butikken ved at få nå ud til flere i Aarhus og omegn via et website.

Virksomheden ønsker et website, der først og fremmest skal afspejle, at de sælger kvalitetsprodukter med fokus på økologi og miljø.

Virksomheden ønsker på sigt at udvide websitet med en webshop, der sælger økologiske og bio-nedbrydelige engangsprodukter til mad (fx tallerkner, krus, bestik osv).

Webshop-delen er ikke en del af denne eksamensopgave.

## Praktiske informationer

Til opgaven er der vedlagt nogle HTML-sider og billeder. Det er ikke et krav, at du **skal** anvende hverken HTML-sider eller billederne. Du **må** gerne anvende kode og billeder, hvis det gør det lettere for dig at fokusere på andre dele af opgaven. Du må ændre i både koden, klasser, id'er, billeder og fil-/mappestrukturen, hvis det passer bedre ind i dit design, din opsætning og/eller din kode.

Alle billeder til siden finder du i mappen ”img”.

Du finder desuden screenshots af siderne, som de skal se ud i både mobilversion og desktopversion. Herudover ligger der to videoer, som viser sidens funktionalitet i både mobilversion og desktopversion.

Screenshots og demovideoer finder du i mappen "screencaps".

Det er en god idé både at læse kravspecifikationer fra opgaven og også kigge både screenshots og demovideoer grundigt igennem og sammenholde det med kravspecifikationerne i den skriftlige opgave.

## Kravspecifikation

I det følgende kan du finde de forskellige krav, der er til websiden. Kravene er opdelt efter overordnede krav, krav til design og krav til funktionalitet.

### Overordnede krav

For websiden gælder der følgende overordnede krav, som skal overholdes:

* Skal være responsiv og designes mobile first
* Skal fungere på mobile enheder og på desktop enheder
* Skal anvende både HTML, CSS og JavaScript
* Skal indeholde enten CSS Grid eller CSS Flexbox
* Skal indeholde CSS transitions og/eller animationer
* Må gerne indeholde kode, som du har hentet på nettet eller fra noget, du har lavet tidligere, men du skal kunne forklare, hvordan koden fungerer
* Skal være søgeordsoptimeret til de i opgaven definerede søgeord eller søgefraser

### Krav til design

Din hjemmeside skal se ud som demonstreret på screenshots og videoer i mappen "screencaps".

Der er anvendt følgende designspecifikationer:

|  |  |  |
| --- | --- | --- |
| Grøn farve (bl.a. i navigationslinje og footer) | | hsl(104, 58%, 47%) |
| Orange farve (bl.a. i opskrifter navigationslinje) | | hsl(28, 96%, 48%) |
| Hvid skriftfarve ("whitesmoke") | | hsl(0, 0%, 96%) |
| Baggrundsfarve ved hover over menupunkter | | hsla(0, 0%, 0%, 0.3) |
| Mobilmenu baggrundsfarve | | hsla(0, 0%, 0%, 0.95) |
| Baggrundsfarve på lightbox overlay | | hsla(0, 0%, 10%, 0.95) |
| Skrift: body | 'Trebuchet MS', 'Lucida Sans Unicode', 'Lucida Grande', 'Lucida Sans', Arial, sans-serif; | Størrelse: 1.4rem  på både mobil og desktop |
| Skrift: h1, h2, h3 | Arial, Helvetica, sans-serif; | Str. mobil / desktop  h1: 2.5rem 3rem  h2: 1.5rem 2.3rem  h3: 1.2rem 1.2rem |
| Header | Højde: 80px  Padding: 0.5rem | |
| Main | Padding: mobil - 1rem desktop - 4rem  Desktop bredde (bortset fra juice.html): 80% | |
| Mobilmenuikoner | Bredde: 50px  Højde: 50px  Placeret 20px fra toppen og 10px fra højre kant | |
| Footer | Desktop bredde (bortset fra juice.html): 80% | |
| Footer-ikoner | Bredde: 50px  I desktop er shop-ikonet 100px bredt | |

Hvis der er øvrige designkrav, som du er i tvivl om, må du gerne spørge opgavestiller om specifikationer på disse.

### Krav til funktionalitet

#### Header

Virksomhedslogoet i headeren skal føre tilbage til forsiden. Denne funktionalitet skal slå igennem i både mobilversion og desktopversion.

Headeren skal blive siddende fast i toppen af browservinduet, selvom man scroller ned på siden. Dette gælder både i mobil- og desktopvisning.

#### Footer

Footeren indeholder ikke speciel funktionalitet. Den skal blot se ud som i de vedlagte screenshots.

#### Menustruktur

Websitet skal indeholde en responsiv menustruktur.

I mobilvisning skal menuen fungere som en hamburger menu. Du må gerne anvende de menu-ikoner, som du har fået stillet til rådighed. Du må også gerne selv lave og animere dine menuikoner.

I desktopversion skal menuen fungere som en horisontal menu.

#### Slideshow sidebar

Siderne index.html, opskrifter.html og frugt.html skal i desktopversionen indeholde et slideshow med juice-billederne i en sidebar i højre side.

Overgangen imellem slideshow billederne skal være animeret. Du vælger selv, hvilken animation du vil anvende til overgangen.

Slideshowet skal køre automatisk og være placeret samme sted på skærmen uanset scroll-position på resten af siden.

Teksten umiddelbart under billederne skal udskiftes sammen med billedet. I koden til hvert billede står billedteksten som alt-tekst. Det er denne, der skal anvendes til slideshowet, så alt-teksten fortæller hvad den nuværende juice, der vises, indeholder.

I forhold til søgemaskineoptimering skal disse billeders alt-tekst ikke ændres.

Slideshowet skal ikke vises i mobilversion eller på juice.html i desktopversion.

#### index.html

Forsiden skal indeholde logobillede og introduktionsteksten, som i desktopversionen skal være opsat i to kolonner og i mobilversionen skal være opsat i en kolonne.

I mobilversionen skal det store logobillede ikke vises.

Forsiden skal desuden indeholde billeder og tekst af menuerne. Disse billeder og tekst skal også være opsat i tre kolonner i desktopversionen og i en kolonne i mobilversionen.

Billeder og titler på blogindlæg skal have en hover-effekt, så man ikke er i tvivl om, at man kan klikke på dem. Hover-effekten skal desuden være animeret. Du vælger selv, hvilken hover-effekt du vil lave, og du må gerne bruge den samme, som er vist i screencappet.

Alle billeder og tekst på forsiden skal føre til en lightbox, som åbnes som overlay med yderligere informationer om ingredienserne i menuen.

I mobilversion skal der hverken være hover-effekt eller lightbox. Den ekstra information om menuen skal derfor vises på forsiden med det samme.

#### frugt.html

Siden "Frisk frugt" indeholder en kort introduktionstekst samt en overskrift og en oversigt med billeder over de frugter, som sælges i denne uge.

I mobilvisning skal oversigten med billeder opstilles i en kolonne og i desktopvisning skal oversigten med billeder opstilles i tre kolonner.

Ligesom på forsiden skal billederne kunne åbnes i en lightbox, og der skal være en tydelig hover-effekt med en animation. Både lightbox og hover-effekt skal kun slå igennem i desktopversion.

#### opskrifter.html

Siden med opskrifter skal indeholde en undermenulinje, som fører til bogmærker for de enkelte opskrifter. Links og bogmærker er allerede oprettet i den udleverede HTML-kode.

Sørg for at der er en scroll-effekt, når man klikker sig op og ned mellem bogmærkerne på siden.

Ligesom på forsiden skal billederne kunne åbnes i en lightbox, og der skal være en tydelig hover-effekt med en animation. Både lightbox og hover-effekt skal kun slå igennem i desktopversion.

I mobilversion skal "Ingredienser" og "Sådan gør du" placeres i en kolonne under hinanden. I desktopversionen skal de placeres i to kolonner ved siden af hinanden.

#### juice.html

På siden "Har du prøvet en af vores friskpressede juicer til kun 35kr?" skal slideshowet i sidebaren ikke vises.

De fire billeder af juicer med tekst skal i mobilversion placeres i en kolonne og i desktopversion skal de placeres i 4 kolonner.

## Søgemaskineoptimering

Du skal søgemaskineoptimere websitet til følgende søgefraser for hver individuel side.

Index.html: fastfood, økologisk, sund mad, sund fastfood, takeaway

Frugt.html: frugt, økologisk frugt, sund fastfood

Opskrifter.html: opskrifter, sund mad, økologisk, sund fastfood

Juicer.html: juice, økologisk juice, sund fastfood, takeaway

# Produkt til aflevering

Senest ved afslutningen af eksamensperioden (onsdag, d. 4. maj kl. 15:00) skal du sende URL'en til din eksamensopgave til din lærer på mail (halu@aspit.dk).

Hvis du ikke har adgang til en online udgave af din eksamensopgave, skal du sende screenshots af forsiden i både mobil-udgave og desktop-udgave til samme mail.

# 

# Regler i eksamenslokalet

* Du må gerne bruge nettet og dine klassekammerater
* Du må gerne bruge kode, som du har lavet tidligere
* Er du i tvivl om opgavebeskrivelsen, så spørg din lærer

# Bedømmelseskriterier og evaluering

Der vil i bedømmelsen blive lagt vægt på følgende:

* Fuldstændighed - hvor meget er lavet færdigt?
* Struktur - anvendelse af relevante HTML, CSS og JavaScript teknikker og værktøjer
* Hvor godt har du fulgt kravspecifikationen
* I hvor høj grad du har overblik over din kode
* Kommentarer, navngivning, overskuelighed og struktur af kode i HTML, CSS og JavaScript med mere
* Søgemaskineoptimering
* Hvordan du præsenterer din løsning

## Eksamen

Det fremgår af modulbeskrivelsen for visualisering niveau 2, at:

*”Den mundtlige prøve foregår som en fremlæggelse af elevens løsning af den praktiske opgave for lærer og censor i et tidsrum på 30 minutter inklusive tid til votering.*

*Eleven eksamineres under prøven også inden for fagets læringsmål, såvel faglige som personlige og arbejdsevnemæssige.”*

Eksaminationen gennemføres, uden foregående forberedelse, som en præsentation af den producerede løsning. Eksaminationen gennemføres over 30 minutter, inkl. tid til bedømmelse. Opgaven bedømmes efter 7 trins karakterskalaen og karakteren meddeles eleven.

## Karakterskala

|  |  |  |
| --- | --- | --- |
| Karakter | Betegnelse | Beskrivelse |
| 12 | Den fremragende præstation | Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 10 | Den fortrinlige præstation | Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler. |
| 7 | Den gode præstation | Karakteren 7 gives for den gode præstation, der demonstrerer opfyldelse af fagets mål, med en del mangler. |
| 4 | Den jævne præstation | Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler. |
| 02 | Den tilstrækkelige præstation | Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 00 | Den utilstrækkelige præstation | Karakteren 00 gives for den utilstrækkelige præstation, der ikke demonstrerer en acceptabel grad af opfyldelse af fagets mål. |
| -3 | Den ringe præstation | Karakteren -3 gives for den helt uacceptable præstation. |

Tabel 1: Karakterskala for visualisering niveau 2