|  |
| --- |
|  |
| Eksamensavis |
| Visualisering 2 - web construction |

|  |  |
| --- | --- |
| Formalia: |  |
| Afdeling | AspIT Sønderjylland |
| Underviser | Hanne Lund |
| Censor | Kenneth Sørensen |
| Forløb | Modulperiode 1, forår 2024 |
| Eksamensdato | Fredag, d. 15. marts 2024 kl. 09:00 |

Indholdsfortegnelse

[1 Formål, mål og læringsmål 3](#_Toc161141266)

[1.1 Formål 3](#_Toc161141267)

[1.2 Læringsmål 3](#_Toc161141268)

[1.2.1 Faglige læringsmål 3](#_Toc161141269)

[1.2.2 Personlige læringsmål 3](#_Toc161141270)

[1.2.3 Arbejdsevnemæssige læringsmål 3](#_Toc161141271)

[2 Mødeplan 4](#_Toc161141272)

[3 Eksamensvejledning 5](#_Toc161141273)

[3.1.1 Praktisk prøve 5](#_Toc161141274)

[3.1.2 Mundtlig prøve 5](#_Toc161141275)

[4 Sådan foregår eksamen 5](#_Toc161141276)

[5 Forberedelsen 6](#_Toc161141277)

[6 Sygdom eller fravær 6](#_Toc161141278)

[7 Særlige forhold 6](#_Toc161141279)

# Formål, mål og læringsmål

Her kan du se formålet, målene og læringsmålene for dit fag. Se i øvrigt modulbeskrivelsen for dit fag.

## Formål

Formålet med modulet er, at eleven udvikler færdigheder indenfor udarbejdning af websites, integration af medier, kvalitetssikring samt digital kommunikation.

Formålet er også, at eleven får indsigt i sin egen interesse, motivation og engagement indenfor områderne.

## Læringsmål

### Faglige læringsmål

* Eleven kan udvikle webapplikationer ved brug af HTML, CSS og JavaScript
* Eleven kan udvikle og integrere animationer til web
* Eleven kan udvikle webdesign, der responsivt tilpasser sig til forskellige platforme
* Eleven kan tilpasse websites så de er SEO venlige, samt redegøre for funktionaliteten af et analyseredskab

### Personlige læringsmål

* Eleven kan give og modtage konstruktiv feedback
* Eleven kan reflektere over egne kvalifikationer og interesser inden for webudvikling
* Eleven skal kunne udsøge informationer og præsentere disse i relevante sammenhænge
* Eleven skal være opsøgende og nysgerrig i forhold til at lære nyt
* Afklare elevens engagement og elevens motivation for faget

### Arbejdsevnemæssige læringsmål

* Eleven skal være i stand til at levere løsninger inden for en given deadline.
* Eleven skal kunne dokumentere og videregive sin viden.

# Mødeplan

Nedenfor kan du se hvornår du skal møde, hvornår forberedelsen begynder og hvornår du skal eksamineres. Som du kan se skal du møde 15 minutter, før eksamen begynder. Det skyldes, at du skal være klar, parat til start på præcist det klokkeslæt der er angivet i tabellen.

|  |  |  |  |
| --- | --- | --- | --- |
| Navn | Mødetid | Eksamen | Slut |
| Gruppe 1: Noah A., Chris, Tobias | 08:45 | 09:00 | 10:00 |
| Gruppe 2: Noah O., Mikael, Simon, Patrick | 10:15 | 10:30 | 11:30 |

# Eksamensvejledning

### Praktisk prøve

Løsning af en praktisk opgave i form af et projekt, der udarbejdes indenfor et tidsrum af 2 dage. Opgaven tager udgangspunkt i fagets læringsmål, og ud fra denne skal gruppen planlægge, dokumentere og implementere en løsning.

### Mundtlig prøve

Den mundtlige prøve foregår som en fremlæggelse af gruppens projekt for lærer og censor i et tidsrum på 60 minutter inklusive tid til votering.

Under eksaminationen skal hver elev fremlægge den kode, som de selv har skrevet. Herudover bliver gruppen eksamineret inden for fagets og opgavens læringsmål, og det er gruppens ansvar at sørge for, at alle får mulighed for at præsentere deres viden i den fælles del af eksaminationen.

# Sådan foregår eksamen

Eksamen foregår i lokale N314. I sidder ved jeres egne computere og fremlægger både individuelt og som gruppe. Herudover sidder jeres lærer og censor i lokalet.

Inden eksamen går i gang, skal du sørge for at have din computer tændt og dit projekt kørende - både koden og selve siden åben i en browser. Du skal også sørge for at evt. dokumentation og planlægning åbent.

# Forberedelsen

Der er ingen forberedelse udover de dage, du har haft til løsning af opgaven. Men du kan dog selv gøre noget for at forberede din eksamination. Eksempelvis ved at have gennemlæst læringsmålene for dit fag og sætte dig ind i hvilke dele af stoffet, der indgår i hvert læringsmål. Derudover kan du have forberedt en præsentation, som vises og demonstreres til eksamen.

HUSK det er altid vigtigt at være ordentligt påklædt og være velsoigneret til eksamen.

# Sygdom eller fravær

I tilfælde af at du er syg eller på anden måde forhindret i at møde, skal dette meddeles AspIT så hurtigt som muligt inden dit mødetidspunkt.

Du skal give besked på **mobil 24 23 71 44** (Hanne) eller hvis du ikke kan træffe Hanne så på **mobil 72 16 27 16** (Andrea).

# Særlige forhold

Hvis der er særlige forhold eller hensyn, der skal tages under din eksamination skal dette aftales med din underviser og afdelingens specialpædagogiske vejleder på forhånd og i god tid inden eksaminationen.