|  |
| --- |
|  |
| Eksamensopgave |
| Visualisering 2 - web construction |

|  |  |
| --- | --- |
| Formalia: |  |
| Afdeling | AspIT Trekanten |
| Underviser | Hanne Lund |
| Censor | Kenneth Sørensen |
| Forløb | Modulperiode 1, forår 2024 |
| Opgaven udleveres | Onsdag, d. 13. marts 2024 kl. 08:45 |
| Opgaven afleveres | Torsdag, d. 14. marts 2024 kl. 15:00 |
| Der arbejdes følgende dage i tidsrummet 08:45 – 15:00 | Onsdag, d. 13. marts 2024 og  torsdag, d. 14. marts 2024 |

Indholdsfortegnelse

[1 Webside til xocolatl.com 3](#_Toc161172576)

[1.1 Indledning 3](#_Toc161172577)

[1.2 Praktiske informationer 3](#_Toc161172578)

[1.3 Kravspecifikation 4](#_Toc161172579)

[1.3.1 Overordnede krav 4](#_Toc161172580)

[1.3.2 Krav til design 4](#_Toc161172581)

[1.3.3 Krav til funktionalitet 5](#_Toc161172582)

[1.4 Søgemaskineoptimering 7](#_Toc161172583)

[2 Gruppearbejde 8](#_Toc161172584)

[2.1 Selve gruppearbejdet 8](#_Toc161172585)

[2.2 Gruppeeksamen 8](#_Toc161172586)

[3 Produkt til aflevering 9](#_Toc161172587)

[4 Regler i eksamenslokalet 9](#_Toc161172588)

[5 Bedømmelseskriterier og evaluering 10](#_Toc161172589)

[5.1 Eksamen 10](#_Toc161172590)

[5.2 Karakterskala 11](#_Toc161172591)

# Webside til xocolatl.com

## Indledning

Virksomheden Xocolatl er en lille virksomhed, som har en fysisk butik i Haderslev og en lille fabrikationsvirksomhed i Christiansfeld. Virksomheden producerer kvalitetschokolade, som sælges i butikken, der også fungerer som café. Virksomheden ønsker at udvide sit kundegrundlag ved at begynde at sælge online, og første skridt i processen er at oprette en hjemmeside, som skal bruges til at gøre potentielle kunder opmærksomme på virksomhedens eksistens og sætte fokus på hjemmelavet kvalitetschokolade.

Denne opmærksomhed ønsker virksomheden at opnå ved at have en hjemmeside, der udstråler professionalisme og kvalitet og som indeholder informative indlæg om chokoladens historie og gode egenskaber.

Det er meningen, at når denne webside er slået godt igennem, så skal den udvides med en webshop, når virksomheden er blevet klar til at producere i større mængder.

Webshop-delen er ikke en del af denne eksamensopgave.

## Praktiske informationer

Til opgaven er der vedlagt nogle billeder. Det er ikke et krav, at I **skal** anvende billederne. I **må** gerne anvende billederne, hvis det gør det lettere for jer at fokusere på andre dele af opgaven.

Alle billeder til siden finder I i mappen ”img”.

I finder desuden screenshots af siderne, som de skal se ud i både mobilversion og desktopversion. Herudover ligger der to videoer, som viser sidens funktionalitet i både mobilversion og desktopversion.

Screenshots og demovideoer finder I i mappen "screencaps".

Det er en god idé både at læse kravspecifikationer fra opgaven og også kigge både screenshots og demovideoer grundigt igennem og sammenholde det med kravspecifikationerne i den skriftlige opgave.

Herudover finder i tekster til forsiden og blogindlæg i mappen ”tekster”.

## Kravspecifikation

I det følgende kan I finde de forskellige krav, der er til websiden. Kravene er opdelt efter overordnede krav, krav til design og krav til funktionalitet.

### Overordnede krav

For websiden gælder der følgende overordnede krav, som skal overholdes:

* Skal være responsiv og designes mobile first
* Skal fungere på mobile enheder og på desktop enheder
* Skal anvende både HTML, CSS og JavaScript
* Skal indeholde enten CSS Grid eller CSS Flexbox
* Skal indeholde CSS transitions og/eller animationer
* Må gerne indeholde kode, som I har hentet på nettet eller fra noget, I har lavet tidligere, men I skal kunne forklare, hvordan koden fungerer

### Krav til design

Jeres hjemmeside skal se ud som demonstreret på screenshots og videoer i mappen "screencaps".

Der er anvendt følgende designspecifikationer:

|  |  |  |
| --- | --- | --- |
| Mørkebrun farve (bl.a. i navigationslinje, footer, slideshow dots og som skriftfarve): | | hsl(0, 49%, 8%) |
| Lys skriftfarve på mørkebrun baggrund | | hsl(0, 0%, 100%) |
| Kontrast skriftfarve på links (som ikke er hvide) | | hsl(138, 65%, 17%) |
| Baggrundsfarve ved hover over menupunkter | | hsla(0, 0%, 100%, 0.2) |
| Lysebrun farve ved inaktive slideshow dots | | hsl(0, 10%, 78%) |
| Baggrundsfarve på lightbox overlay | | hsla(0, 12%, 8%, 0.98) |
| Bredde på indholdsområde i desktopversion | | 1300px |
|  | |  |
| Skriftfamilie | 'Gill Sans', 'Gill Sans MT', Calibri, 'Trebuchet MS', sans-serif; | |
| Skrift på h1 overlay (desktop) | 'Lucida Sans', 'Lucida Sans Regular', 'Lucida Grande', 'Lucida Sans Unicode', Geneva, Verdana, sans-serif;  kursiv | |

Hvis der er øvrige designkrav, som I er i tvivl om, må I gerne spørge opgavestiller om specifikationer på disse.

### Krav til funktionalitet

#### Header

Virksomhedslogoet i headeren skal føre tilbage til forsiden. Denne funktionalitet skal slå igennem i både mobilversion og desktopversion.

#### Footer

Footeren indeholder ikke speciel funktionalitet. Den skal blot se ud som i de vedlagte screenshots.

#### Menustruktur

Websitet skal indeholde en responsiv menustruktur.

I mobilversionen skal undermenupunkter vises, når man klikker på pilen til højre for menupunktet. Pilen skal desuden dreje 90 grader fra at pege mod venstre til at pege nedad, når undermenuen er åben.

Hvis man klikker på menupunktet "The Xocolatl Blog" skal man føres til oversigten over blog-indlæg (blog.html).

I desktopversion skal menuen fungere som en horisontal menu med en dropdown undermenu.

#### Slideshow banner

Siderne index.html, webshop.html og contact.html skal i desktopversionen indeholde et banner slideshow lige under menulinjen.

Overgangen imellem slideshow billederne skal være animeret. I vælger selv, hvilken animation I vil anvende til overgangen.

Slideshowet skal køre automatisk og i bunden have dots, som viser, hvilket billede der vises på nuværende tidspunkt og også hvor mange billeder, der er i slideshowet. Hvis man klikker på en dot, skal man føres til det tilsvarende billede, slideshowet sættes på pause i 10 sekunder og genoptager herefter det automatiske skift mellem slides.

Slideshowet skal have en pil i venstre og en pil i højre side af slideshowet. Ved klik på venstrepilen skal forrige slide vises, slideshowet sættes på pause i 10 sekunder og genoptager herefter det automatiske skift mellem slides. Ved klik på højrepilen skal næste slide vises, slideshowet sættes på pause i 10 sekunder og genoptager herefter det automatiske skift mellem slides.

Slideshowet skal ikke vises på de tre sider i mobilversion. Her skal blot et af billederne vises som et stationært banner.

#### Banner overskrift

I desktopversionen skal indholdet fra sidens øverste overskrift trækkes op og indsættes i som en stor overskrift et div-område, som ligger over slideshow banneret. Dette skal gøres automatisk med JavaScript, så der ikke bliver to H1'ere på siden og samme tekst ikke står to gange i HTML-filen.

#### Image slider

I desktopversionen skal der i bunden af alle sider (også på blog-forsiden og de individuelle blog-sider) være en image-slider, som viser fire billeder, der roterer rundt fra plads til plads kontinuerligt. Det skal foregå således, at billede 1 flytter til plads 2, billede to flytter til plads 3 osv. Man skal kunne tilføje flere billeder til slideren (ved at indsætte dem som HTML-kode), men der skal altid kun vises 4 billeder i desktopversionen.

I mobilversionen skal der kun vises 1 billede ad gangen, men der skal skiftes imellem de forskellige billeder med samme interval som i desktopslideren. Der må gerne være en transition imellem billederne, men det er ikke et krav.

#### Forsideindhold

Forsiden skal indeholde introduktionsteksten, som i desktopversionen skal være opsat i tre kolonner og i mobilversionen skal være opsat i en kolonne.

Forsiden skal desuden indeholde links til de tre "nyeste" blogindlæg med billede og titel på blogindlægget. Disse links skal også være opsat i tre kolonner i desktopversionen og i en kolonne i mobilversionen. Siden skal ikke automatisk finde de tre nyeste blogindlæg - de indsættes manuelt i HTML-koden.

Billeder og titler på blogindlæg skal have en hover-effekt, så man ikke er i tvivl om, at de linker til yderligere indhold.

Under links til blogindlæg skal der være et link til blog-forsiden (blog.html) med teksten 🡪 All articles 🡨

#### Blogforside

På blogforsiden skal billeder og titler linke til alle blogindlæg. De skal i mobilversionen stilles op i en kolonne og i desktopversionen stilles op i tre kolonner.

Der skal **ikke** være et banner slideshow på blogforsiden - hverken i mobil- eller desktopudgave.

Der **skal** være billede slideren i bunden af siden på blogforsiden - både i mobil- og desktopudgave.

#### Funktionalitet på de individuelle blogindlæg

I alle blogindlæg er der indsat billeder.

Disse billeder skal i desktopversionen kunne åbnes i en større udgave i en image lightbox ved at klikke på billederne.

Billederne skal have en hover-effekt, så brugeren ikke er i tvivl om, at billedet kan åbnes i en større udgave.

Der skal **ikke** være et banner slideshow på de individuelle blogsider - hverken i mobil- eller desktopudgave.

Der **skal** være billede slideren i bunden af siden på de individuelle blogsider - både i mobil- og desktopudgave.

## Søgemaskineoptimering

I skal søgemaskineoptimere websitet til følgende søgefraser for hver individuel side.

index.html: chocolate, homemade chocolate, quality chocolate

blog.html: chocolate, health benefits, chocolate facts  
*(de enkelte blog-sider skal optimeres til den samme søgefrase)*

webshop.html: buy homemade chocolate, quality chocolate, chocolate

contact.html: chocolate, homemade chocolate, quality chocolate

# Gruppearbejde

## Selve gruppearbejdet

Opgaven skal løses som gruppe. Gruppen skal leve op til følgende krav til gruppearbejdet:

* Inden gruppen begynder at skrive kode, skal I have planlagt forløbet og fordelt opgaverne imellem jer.
  + Gruppens samlede planlægningsdokument (inkl. fordeling af opgaver) skal sendes til jeres lærer på mail ved afslutning af opgaveløsningen (14. marts kl. 15.00)
* Alle medlemmer af gruppen skal have skrevet kode (med kodekommentarer), som er deres bidrag til opgaven
  + Der er ikke krav om, at man skal have skrevet kode i alle de sprog, der anvendes, men overvej i gruppen, hvordan hvert gruppemedlem kan få præsenteret til eksamen at alle gruppemedlemmer opfylder de faglige læringsmål for modulet
* Det er ethvert gruppemedlems ansvar at sørge for at hjælpe til og facilitere et godt gruppearbejde for alle gruppens medlemmer
  + Dette betyder fx at hvis et gruppemedlem har svært ved at komme i gang eller ikke ved, hvad de skal lave, er det de øvrige gruppemedlemmers ansvar at hjælpe dem i gang
  + Dette betyder fx også at hvis et gruppemedlem har faglige udfordringer ved at løse en opgave, er det de øvrige gruppemedlemmers ansvar at hjælpe dem videre

## Gruppeeksamen

Gruppen skal leve op til følgende krav til eksamen:

* Alle medlemmer af gruppen skal fremlægge deres egen kode til eksamen - hvert gruppemedlem har max. 10 minutter til at fremlægge sin egen kode
* Alle medlemmer af gruppen skal kunne besvare spørgsmål om alle fagets læringsmål
* Alle medlemmer af gruppen skal kunne besvare spørgsmål om gruppearbejdet og de ovenfor nævnte krav til gruppearbejdet
* Gruppen skal inden eksamen have planlagt, hvordan de vil fremlægge/gennemføre eksamen (hvem siger hvad hvornår osv).

# Produkt til aflevering

Senest ved afslutningen af opgaveperioden (torsdag, d. 14. marts kl. 15:00) skal I sende URL'en til din eksamensopgave til jeres lærer på mail (halu@aspit.dk).

Hvis I ikke har adgang til en online udgave af din eksamensopgave, skal I sende screenshots af forsiden i både mobil-udgave og desktop-udgave til samme mail.

Herudover skal i sende planlægningsdokumentet, som har dannet grundlaget for jeres gruppearbejde til jeres lærer på mail (halu@aspit.dk) - som beskrevet i punkt 2.1.

# Regler i eksamenslokalet

* I må gerne bruge nettet og jeres klassekammerater
* I må gerne bruge kode, som I har lavet tidligere
* Er I i tvivl om opgavebeskrivelsen, så spørg jeres lærer
* Har I udfordringer med gruppearbejdet, motivation eller opgaveløsningen, så spørg jeres lærer

# Bedømmelseskriterier og evaluering

Der vil i bedømmelsen blive lagt vægt på følgende:

* Fuldstændighed - hvor meget er lavet færdigt?
* Struktur - anvendelse af relevante HTML, CSS og JavaScript teknikker og værktøjer
* Hvor godt har I fulgt kravspecifikationen
* I hvor høj grad I har overblik over jeres kode
* Kommentarer, navngivning, overskuelighed og struktur af kode i HTML, CSS og JavaScript med mere
* Søgemaskineoptimering
* Hvordan I præsenterer jeres løsning - både individuelt og som gruppe
* Planlægning af gruppearbejdet - hvordan har I planlagt og fulgt planlægningen
* Gruppearbejdet - hvordan har I deltaget i gruppearbejdet ift. facilitering

## Eksamen

Eksaminationen gennemføres, uden foregående forberedelse, som en præsentation af den producerede løsning. Den mundtlige prøve foregår som en fremlæggelse af gruppens projekt for lærer og censor i et tidsrum på 60 minutter inklusive tid til votering.

Under eksaminationen skal hver elev fremlægge den kode, som de selv har skrevet. Herudover bliver gruppen eksamineret inden for fagets og opgavens læringsmål, og det er gruppens ansvar at sørge for, at alle får mulighed for at præsentere deres viden i den fælles del af eksaminationen.

Opgaven bedømmes efter 7 trins karakterskalaen og karakteren meddeles eleverne i gruppen individuelt efter gennemført gruppeeksamen.

## Karakterskala

|  |  |  |
| --- | --- | --- |
| Karakter | Betegnelse | Beskrivelse |
| 12 | Den fremragende præstation | Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 10 | Den fortrinlige præstation | Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler. |
| 7 | Den gode præstation | Karakteren 7 gives for den gode præstation, der demonstrerer opfyldelse af fagets mål, med en del mangler. |
| 4 | Den jævne præstation | Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler. |
| 02 | Den tilstrækkelige præstation | Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 00 | Den utilstrækkelige præstation | Karakteren 00 gives for den utilstrækkelige præstation, der ikke demonstrerer en acceptabel grad af opfyldelse af fagets mål. |
| -3 | Den ringe præstation | Karakteren -3 gives for den helt uacceptable præstation. |

Tabel 1: Karakterskala for visualisering niveau 2